CELEX: 32008D0176
Language: el
Date: 2008-02-22 00:00:00
Title: 2008/176/ΕΚ: Απόφαση της Επιτροπής, της 22ας Φεβρουαρίου 2008 , σχετικά με την τροποποίηση της απόφασης 97/107/ΕΚ για την έγκριση μεθόδων ταξινόμησης σφαγίων χοίρων στο Βέλγιο [κοινοποιηθείσα υπό τον αριθμό Ε(2008) 678]

1.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 57/25
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 22ας Φεβρουαρίου 2008
   σχετικά με την τροποποίηση της απόφασης 97/107/ΕΚ για την έγκριση μεθόδων ταξινόμησης σφαγίων χοίρων στο Βέλγιο
   [κοινοποιηθείσα υπό τον αριθμό Ε(2008) 678]
   (Τα κείμενα στη γαλλική και στην ολλανδική γλώσσα είναι τα μόνα αυθεντικά)
   (2008/176/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 97/107/ΕΚ της Επιτροπής (2), εγκρίθηκαν δύο μέθοδοι [«Capteur Gras/Maigre — Sydel» (CGM) και «Giralda Choirometer PG 200»] για την ταξινόμηση των σφαγίων χοίρων στο Βέλγιο.
            
         
               (2)
            
            
               Το Βέλγιο ζήτησε από την Επιτροπή να εγκρίνει τρεις νέες μεθόδους ταξινόμησης των σφαγίων χοίρων και υπέβαλε τα αποτελέσματα των δοκιμών τεμαχισμού που διεξήγαγε, καταθέτοντας το δεύτερο μέρος του πρωτοκόλλου που προβλέπεται στο άρθρο 3 παράγραφος 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3).
            
         
               (3)
            
            
               Από την εξέταση της αίτησης αυτής, προέκυψε ότι πληρούνται οι όροι έγκρισης των σχετικών μεθόδων ταξινόμησης.
            
         
               (4)
            
            
               Πρέπει, επομένως, να τροποποιηθεί αναλόγως η απόφαση 97/107/ΕΚ.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 97/107/ΕΚ τροποποιείται ως εξής:
   
               1.
            
            
               Στο άρθρο 1 πρώτο εδάφιο, προστίθενται οι ακόλουθες περιπτώσεις:
               
                           «—
                        
                        
                           το όργανο που ονομάζεται “VCS 2000” και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 3 του παραρτήματος,
                        
                     
                           —
                        
                        
                           το όργανο που ονομάζεται “Hennessy Grading Probe (HGP4)” και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 4 του παραρτήματος,
                        
                     
                           —
                        
                        
                           το όργανο που ονομάζεται “Optiscan-TP” και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 5 του παραρτήματος.»
                        
                     
         
               2.
            
            
               Το παράρτημα τροποποιείται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση απευθύνεται στο Βασίλειο του Βελγίου.
   
      Βρυξέλλες, 22 Φεβρουαρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 39 της 8.2.1997, σ. 17. Απόφαση όπως τροποποιήθηκε με την απόφαση 97/734/ΕΚ (ΕΕ L 294 της 28.10.1997, σ. 6).
   
      (3)  ΕΕ L 285 της 25.10.1985, σ. 39. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1197/2006 (ΕΕ L 217 της 8.8.2006, σ. 6).
   
      ΠΑΡΑΡΤΗΜΑ
      Στο παράρτημα της απόφασης 97/107/ΕΚ, προστίθενται τα ακόλουθα μέρη 3, 4 και 5:
      
         «ΜΕΡΟΣ 3
         VCS 2000
         
                     1.
                  
                  
                     Η ταξινόμηση των σφαγίων χοίρων πραγματοποιείται με το όργανο που ονομάζεται “VCS 2000”.
                  
               
                     2.
                  
                  
                     Το όργανο VCS 2000 είναι ένα σύστημα επεξεργασίας εικόνων για τον αυτόματο προσδιορισμό της εμπορικής αξίας ημιμορίων σφαγίων χοίρων. Το σύστημα χρησιμοποιείται σε απευθείας σύνδεση (online) με το σύστημα παραγωγής του σφαγείου και περιλαμβάνει αυτόματη καταγραφή εικόνων των ημιμορίων σφαγίων με μηχανή λήψης. Τα δεδομένα εικόνας φέρονται στη συνέχεια σε υπολογιστή, ο οποίος τα επεξεργάζεται με τη βοήθεια ειδικού λογισμικού επεξεργασίας εικόνων.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται με βάση 38 μεταβλητές σύμφωνα με τον ακόλουθο τύπο:
                     
                                 Ŷ
                              
                              
                                 =
                              
                              
                                 54,078892 + 0,037085 * X5 + 0,256113 * X15 + 0,021655 * X16 + 33,97699 * X59 - 0,149103 * X88 - 0,106705 * X90 - 0,0768985 * X91 - 0,079832 * X95 - 0,079042 * X96 - 0,084983 * X97 + 0,039831 * X107 - 0,681172 * X108 + 0,234541 * X109 - 0,059871 * X113 - 4,149651 * X120 - 36,8824 * X147 - 19,9219 * X149 - 7,512613 * X156 - 0,086669 * X168 - 0,545069 * X171 - 0,386719 * X173 - 0,025001 * X175 - 1,410422 * X186 - 0,32873 * X192 - 0,260074 * X193 - 0,08137 * X196 + 141,2392 * X198 - 141,236 * X199 - 12,7862 * X222 - 27,3973 * X227 - 289,576 * X228 + 425,3549 * X233 + 14,62961 * X234 - 0,97067 * X242 - 2,084821 * X243 - 3,11945 * X259 + 14,72706 * X270 - 0,949448 * X273
                                 
                              
                           όπου:
                     
                                 Ŷ
                              
                              
                                 =
                              
                              
                                 εκτιμώμενη εκατοστιαία αναλογία άπαχου κρέατος στο σφάγιο
                              
                           X5, X15 … X273 είναι οι μεταβλητές που μετρούνται από το VCS 2000.
                  
               
                     4.
                  
                  
                     Η περιγραφή των σημείων μέτρησης και της στατιστικής μεθόδου παρατίθενται στο μέρος ΙΙ του βελγικού πρωτοκόλλου που διαβιβάστηκε στην Επιτροπή σύμφωνα με τις διατάξεις του άρθρου 3 παράγραφος 3 του κανονισμού (ΕΟΚ) αριθ. 2967/85.
                     Ο ανωτέρω τύπος ισχύει για σφάγια βάρους μεταξύ 60 και 130 χιλιογράμμων.
                  
               ΜΕΡΟΣ 4
         HENNESSY GRADING PROBE (HGP4)
         
                     1.
                  
                  
                     Η ταξινόμηση των σφαγίων χοίρων πραγματοποιείται με το όργανο που ονομάζεται “Hennessy Grading Probe (HGP4)”.
                  
               
                     2.
                  
                  
                     Το όργανο HGP4 είναι εφοδιασμένο με καθετήρα διαμέτρου 5,95 χιλιοστών (και 6,3 χιλιοστών στη λεπίδα στο άκρο του καθετήρα), με φωτοδίοδο και φωτοανιχνευτή, και λειτουργεί σε αποστάσεις μεταξύ 0 και 120 χιλιοστών. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας, με τη βοήθεια του ίδιου του οργάνου HGP4 ή ενός ηλεκτρονικού υπολογιστή που είναι συνδεδεμένος με το όργανο.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     Ŷ = 65,42464 – 1,06279 * X1 + 0,17920 * X2
                     όπου:
                     
                                 Ŷ
                              
                              
                                 =
                              
                              
                                 εκτιμώμενη εκατοστιαία αναλογία άπαχου κρέατος στο σφάγιο,
                              
                           
                                 X1
                              
                              
                                 =
                              
                              
                                 πάχος του λίπους (συμπεριλαμβανομένου του δέρματος) σε χιλιοστά, το οποίο μετράται σε απόσταση 6 εκατοστών από τη μέση γραμμή του σφαγίου, στο ύψος μεταξύ του τρίτου και τέταρτου τελευταίου πλευρού,
                              
                           
                                 X2
                              
                              
                                 =
                              
                              
                                 πάχος του μυός σε χιλιοστά, το οποίο μετράται σε απόσταση 6 εκατοστών από τη μέση γραμμή του σφαγίου, στο ύψος μεταξύ του τρίτου και τέταρτου τελευταίου πλευρού.
                              
                           Ο ανωτέρω τύπος ισχύει για σφάγια βάρους μεταξύ 60 και 130 χιλιογράμμων.
                  
               ΜΕΡΟΣ 5
         OPTISCAN-TP
         
                     1.
                  
                  
                     Η ταξινόμηση των σφαγίων χοίρων πραγματοποιείται με το όργανο που ονομάζεται “Optiscan-TP”.
                  
               
                     2.
                  
                  
                     Το όργανο Optiscan-TP είναι εφοδιασμένο με ψηφιακό σύστημα απεικόνισης, που αποτυπώνει φωτισμένη φωτογραφία των δύο σημείων μέτρησης στο σφάγιο. Οι εικόνες αποτελούν τη βάση για τον υπολογισμό του πάχους του λίπους και των μυών σύμφωνα με τη μέθοδο δύο σημείων “Zwei-Punkte Messverfahren (ZP)”. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας μέσω του ίδιου του οργάνου Optiscan-TP. Οι φωτογραφίες αποθηκεύονται και αργότερα μπορούν να ελεγχθούν. Με την ενσωματωμένη διεπαφή Bluetooth® μπορούν να μεταφερθούν εύκολα τα δεδομένα.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     Ŷ = 53,04153 – 0,68318 * X1 + 0,23131 * X2
                     όπου:
                     
                                 Ŷ
                              
                              
                                 =
                              
                              
                                 εκτιμώμενη εκατοστιαία αναλογία άπαχου κρέατος στο σφάγιο,
                              
                           
                                 X1
                                 
                              
                              
                                 =
                              
                              
                                 ελάχιστο πάχος του λίπους (συμπεριλαμβανομένου του δέρματος) επάνω από τον μέσο γλουτιαίο μυ (Musculus glutaeus medius), σε χιλιοστά,
                              
                           
                                 X2
                                 
                              
                              
                                 =
                              
                              
                                 πάχος του οσφυϊκού μυός, σε χιλιοστά, το οποίο μετράται ως η μικρότερη απόσταση του μετωπιαίου (κρανιακού) άκρου του γλουτιαίου μυός από το ανώτερο (ραχιαίο) άκρο του σπονδυλικού σωλήνα.
                              
                           Ο ανωτέρω τύπος ισχύει για σφάγια βάρους μεταξύ 60 και 130 χιλιογράμμων.».